לא! לנסות לברוח לחו"ל ולהתעלם מכך שהצבא עדיין דורש ממך להתגייס זו אופציה מסוכנת, שעלולה רק להחמיר את המצב. אם אתה שוהה במדינה שבה אין לך מעמד קבוע של אזרח או תושב, באשרה זמנית לצורך לימודים, עבודה או תיירות – ברגע שנגמרת לך הוויזה, אתה מסתכן בגירוש ישירות ארצה. אם אתה נחשב לעריק – אתה עלול להילקח ישירות לכלא משדה התעופה. כעריק לא תוכל לחדש את דרכון הישראלי, כך שאתה עלול להישאר חסר מעמד, וסביר להניח שאתה לא רוצה להגיע לשם. מכאן שאם אתה חייב בגיוס – עליך להסדיר מעמד מול הצבא לפני מעבר לחו"ל, אפילו אם הוא זמני. גם אם את לא מתכוונת לחזור לארץ, קחי בחשבון שייתכן ויום אחד מוות או חתונה יביאו אותך הנה, ואת עלולה להיעצר בשדה התעופה. לקריאה נוספת